**תכנית לימודים**

**בנושא**

**ארץ ישראל**

**במחשבת התנ"ך**

**מקורות להעשרה**

**נספחים ליחידת הלימוד.**

**חלק א' – עליות לארץ.**

 **גילוי ובירור מקומה של ארץ ישראל דרך הציווי לאברהם אבינו.**

 **בראשית רבה פרשה לט**

אמר ר' ברכיה: בשעה שאמר לו הקב"ה לאברהם: "לך לך מארצך וממולדתך" למה היה אברהם דומה? לצלוחית של פוליטן מוקפת צמיד פתיל ומונחת בזוית ולא היה ריחה נודף, כיון שנטלטלה נדף ריחה, כך אמר הקב"ה לאברהם: אברהם, הרבה מעשים טובים יש לך, טלטל עצמך ממקום למקום ושמך מתגדל בעולמי, לך לך ואעשך לגוי גדול.

**בראשית רבה פרשה ל'**

התהלך לפני והיה תמים"-למה אברהם דומה? לאוהבו של מלך שראה את המלך מהלך במבואות האפלים, הציץ עליו אוהבו והתחיל מאיר עליו דרך חלון בא והאר לפני כך אמר הקב"ה לאברהם: עד שאתה לי ממסופוטמיא ומחברותיה, בא והאר לפני בארץ ישראל.

**תלמוד ירושלמי מסכת כלאים דף ל"ב**

עולא ירד מארץ ישראל לבבל.(בשעת פטירתו) התחיל בוכה, אמרו לו: מה לך בוכה? אנו מעלים אותך לארץ ישראל. אמר להם: ומה אני מועיל, מאבד אני מרגלית שלי בארץ טמאה. לא דומה הפולטה בחיק אמו לפולטה בחיק נכריה.

**תפילה לזכות לעלות לארץ ישראל – ר' נחמן מברסלב**

 רִבּוֹנוֹ שֶׁל עוֹלָם, אַתָּה יָדַעְתָּ אֶת חֲלִישׁוּת כּחֵנוּ בָּעֵת הַזּאת, שֶׁאֵין לָנוּ שׁוּם כּחַ לְשַׁבֵּר הַמּוֹנְעִים וְהַמְּעַכְּבִים מֵאֶרֶץ יִשְׂרָאֵל וּמִכָּל הַדְּבָרִים שֶׁבִּקְדֻשָּׁה בְּשׁוּם דֶּרֶךְ מִכָּל הַדְּרָכִים הָאֵלּוּ שֶׁהִזְכַּרְתִּי לְפָנֶיךָ, כִּי אִם בְּשִׁמְךָ הַגָּדוֹל לְבַד בָּטָחְנוּ וְעַל חַסְדְּךָ אָנוּ נִשְׁעָנִים, שֶׁתּוֹשִׁיעֵנוּ בְּגדֶל רַחֲמֶיךָ וַחֲנִינוֹתֶיךָ וּבְעצֶם חֶמְלָתְךָ, וּבִזְכוּת וְכחַ צַדִּיקֵי אֱמֶת,שֶׁכְּבָר זָכוּ לְשַׁבֵּר כָּל הַמְּנִיעוֹת וְעָבְרוּ בְּשָׁלוֹם וּבָאוּ לְאֶרֶץ-יִשְׂרָאֵל בִּזְכוּתָם וְכחָם לְבַד נִשְׁעָנְתִּי ,וּבְחַסְדְּךָ הַגָּדוֹל תָּמַכְתִּי יְתֵדוֹתַי, שֶׁתְּחָנֵּנִי גַּם כֵּן לִנְסעַ וְלָבוֹא לְאֶרֶץ-יִשְׂרָאֵל מְהֵרָה,אַף עַל פִּי שֶׁאֵינִי כְּדַאי וְהָגוּן לְהַזְכִּיר בְּפִי שֵׁם אֶרֶץ יִשְׂרָאֵל הַקְּדוֹשָׁה,וַאֲנִי רָחוֹק מְאד מְאד מִקְּדֻשַּׁת אֶרֶץ יִשְׂרָאֵל בְּתַכְלִית הָרִחוּק אַף עַל פִּי כֵן אַתָּה מְקָרֵב רְחוֹקִים, חוּס וַחֲמל עָלַי, חוּס וַחֲמל עָלַי, חוּס וְחָנֵּנִי בְּמַתְּנַת חִנָּם,שֶׁאֶזְכֶּה לָבוֹא לְאֶרֶץ יִשְׂרָאֵל מְהֵרָה לְמַעַן אֶזְכֶּה לִכְנס בְּדַרְכֵי הַקְּדֻשָּׁה בֶּאֱמֶת וְאֶזְכֶּה לַעֲלוֹת בְּכָל פַּעַם מִדַּרְגָּא לַדַּרְגָּא בִּקְדֻשָּׁה וּבְטָהֳרָה בֶּאֱמֶת חִיש קַל מְהֵרָה,בְּאפֶן שֶׁאֶזְכֶּה לְהִתְקָרֵב אֵלֶיךָ בֶּאֱמֶת וּבְתָמִים מֵעַתָּה וְעַד עוֹלָם וְלא אֵבוֹשׁ בָּעוֹלָם הַזֶּה וְלא אֶכָּלֵם לָעוֹלָם הַבָּא וְ"אֶתְהַלֵּךְ לִפְנֵי ה' בְּאַרְצוֹת הַחַיִּים, אֶעְבְּרָה נָּא וְאֶרְאֶה אֶת הָאָרֶץ הַטּוֹבָה הַזּאת, הָהָר הַטּוֹב הַזֶּה וְהַלְּבָנוֹן."

תִּיקַר נָא נַפְשִׁי הָאֻמְלָלָה בְּעֵינֶיךָ,וּמַלֵּא מִשְׁאֲלוֹתַי בְּרַחֲמִים ,וַהֲבִיאֵנוּ לְשָׁלוֹם לְאֶרֶץ יִשְׂרָאֵל בִּמְהִירוּת גָּדוֹל מִיָּד וְאֶזְכֶּה לִדְרךְ וּלְהִשְׁתַּטֵּחַ עַל עֲפַר אַדְמַת הַקּדֶשׁ,

וְלִרְצוֹת אֶת אֲבָנֶיהָ וּלְנַשֵּׁק רִגְבוֹתֶיהָ

**לבי במזרח – ר' יהודה הלוי**

שב אל אדמתי **-** [**אביהו מדינה**](http://shironet.mako.co.il/artist?prfid=37&lang=1)

כך עליתי ארצה באתי,
את הדרך לא שכחתי
שבה הלכתי אני ותמתי
עם טפינו ונשינו
וצרורות אז בידינו,
מי על אתון ירכב
ומי בשתי רגליו.

אני יודע שזו הדרך,
אני ידעתי הדרך ארוכה.
אנא אלי, האר נא דרכי,
עזרני נא כי שב אני
שב אל אדמתי.

ובלילות של נדודינו
ירושלים מול עיננו,
בחלומות ראינו רק אותה
כה יפה ומקודשת,
בלבבנו מרגשת
באהבה אלינו היא נקשרת.

דרך חול מדבר עברנו,
לא נילאנו לא עייפנו
ואת נפשנו מאושר
לא ידענו.
שם באופק מחכה היא,
לא עוד בכי מר ונהי
לנצח עוד תקום היא ותחי

לִבִּי בְמִזְרָח וְאָנֹכִי בְּסוֹף מַעֲרָב

אֵיךְ אֶטְעֲמָה אֵת אֲשֶׁר אֹכַל וְאֵיךְ יֶעֱרָב

אֵיכָה אֲשַׁלֵּם נְדָרַי וָאֱסָרַי, בְּעוֹד

צִיּוֹן בְּחֶבֶל אֱדוֹם וַאֲנִי בְּכֶבֶל עֲרָב

יֵקַל בְּעֵינַי עֲזֹב כָּל טוּב סְפָרַד, כְּמוֹ

יֵקַר בְּעֵינַי רְאוֹת עַפְרוֹת דְּבִיר נֶחֱרָב.

**המסע לארץ ישראל -** [**חיים אידיסיס**](http://shironet.mako.co.il/artist?prfid=390&lang=1)

הירח משגיח מעל,
על גבי שק האוכל הדל
המדבר מתחתי, אין סופו לפנים,
ואמי מבטיחה לאחי הקטנים.

עוד מעט, עוד קצת, להרים רגליים
מאמץ אחרון, לפני ירושלים.

אור ירח החזק מעמד,
שק האוכל שלנו אבד
המדבר לא נגמר, יללות של תנים,
ואימי מרגיעה את אחי הקטנים.

עוד מעט, עוד קצת, בקרוב נגאל
לא נפסיק ללכת, לארץ ישראל.

ובלילה תקפו שודדים,
בסכין גם בחרב חדה
במדבר דם אימי, הירח עדי,
ואני מבטיחה לאחי הקטנים.

עוד מעט, עוד קצת, יתגשם החלום
עוד מעט נגיע, לארץ ישראל.

עוד מעט, עוד קצת, להרים עיניים
מאמץ אחרון, לפני ירושלים.

**חלק ב' – גבורה ומסירות נפש על ארץ ישראל**

**הקשר בין עם ישראל לארץ ישראל**

 **תלמוד בבלי מסכת ברכות דף ה עמוד א**

תניא, רבי שמעון בן יוחאי אומר: שלש מתנות טובות נתן הקדוש ברוך הוא לישראל, וכולן לא נתנן אלא על - ידי יסורין. אלו הן: תורה וארץ ישראל והעולם הבא.

**הקדמה לספר בית זבול – הרב יעקב משה חרל"פ**

"ולכאורה יש להבין, דהא הנותן- בעין יפה הוא נותן, ואם אינן ניתנין אלא ע"י ייסורים - הרי בדמים קננהו (קנה אותם) ומהו לשון "מתנות"? אכן הנה כל דבר יש לעומתו המחיר שעל ידו אפשר לקנותו, אבל יוצאים מזה הכלל תורה, א"י והעולם הבא, שאין בעדם שום מחיר, וכל חפציך לא ישוו בה, שכל המצוות אינן שוות לדבר אחד מן התורה (עפ"י ירושלמי פאה פ"א ה"א) ועל עוה"ב נאמר "עין לא ראתה אלוקים זולתך", אפילו נביאים וחוזים לא השיגוהו, וכן היא ארץ ישראל, לפיכך אינן ניתנין אלא בתורת מתנה".

**תמול שלשום – ש"י עגנון**

ארץ ישראל אינה נקנית אלא ביסורים, וכל שחביבה ארץ ישראל עליו ומקבל עליה יסורים באהבה זוכה ורואה בבניינה.

 **תלמוד בבלי מסכת סנהדרין דף קיא עמוד א**

אמר לו הקדוש ברוך הוא: חבל על דאבדין ולא משתכחין! הרי כמה פעמים נגליתי על אברהם יצחק ויעקב באל שדי, ולא הרהרו על מדותי, ולא אמרו לי מה שמך. אמרתי לאברהם : קום התהלך בארץ לארכה ולרחבה כי לך אתננה. בקש מקום לקבור את שרה - ולא מצא, עד שקנה בארבע מאות שקל כסף, ולא הרהר על מדותי. אמרתי ליצחק: גור בארץ הזאת ואהיה עמך ואברכך, בקשו עבדיו מים לשתות ולא מצאו עד שעשו מריבה, שנאמר:ויריבו רעי גרר עם רעי יצחק לאמר לנו המים - ולא הרהר אחר מדותי. אמרתי ליעקב: הארץ אשר אתה שכב עליה לך אתננה, ביקש מקום לנטוע אהלו ולא מצא, עד שקנה במאה קשיטה - ולא הרהר אחר מדותי.

**חושו אחים חושו – הרב יחיאל מיכל פינס**

**מתוך הספר חיי יוסף טרומפלדור**

אם אני הולך למות, הרי הולך אני בשמחה, בלב קל, מפני שזה לשם הדבר הכי יקר לי. האם לא שמחה היא למות מתוך הכרה, שבמחיר זה יקבל עמי דבר מה במולדתי היקרה, ב**ארץ ישראל**

**השבועה/ אברהם שטרן**

"הריני נשבע שבועת- אמונים
למולדת, לעם, לחרות.
נשבע להקריב המצפון, החיים,
לציית, וללחום ולמות!
לא לשוב ולצפור, לא לבגוד,
לא לנטוש,
במחתרת, צינוק וחזית.
כל חיי לעמוד על משמר הקדוש
לחיי האומה בעתיד..."

|  |  |
| --- | --- |
| חוּשׁוּ, אַחִים, חוּשׁוּ!נָרִימָה פְּעָמֵינוּ!טוּשׂוּ, אַחִים, טוּשׂוּ,לְאֶרֶץ אֲבוֹתֵינוּ!לֹא לָנוּ הַמְּנוּחָה,לֹא לָנוּ הַמַּרְגּוֹעַבָּאֶרֶץ הַקְּרוּחָהוְשִׁלְטוֹן הָאֶזְרוֹעַ!רֵעַי בִּי יְהַתֵּלוּמַה לְּךָ אֶרֶץ מוֹרָשָׁה?שָׁם אִיִּים יֵילִילוּ –תּוּר לְךָ אֶרֶץ חֲדָשָׁה!חוּשׁוּ, אַחִים...אַל נָא פְתָאִים תִּתְלוֹצָצוּ!אַל נָא בָנִים שְׁוֹכְחֵי אֵםפֶּן בָּכֶם, אוֹי, יִפְרֹצוּצוֹרְרֵינוּ, צוֹרְרֵי שֵׁם...חוּשׁוּ, אַחִים... | אִמִּי בִּי מַפְצֶרֶת:אָנָּא בְנִי, אַל תַּשְׁלִיכֵנִי,בִּלְתְּךָ אֲנִי, אוֹיָה, נִשְׁאֶרֶתאֻמְלָלָה; מִי יִתְמְכֵנִי?חוּשׁוּ, אַחִים...אַל נָא אִמִּי הַיְּקָרָה,אַל נָא בִי תִּפְצֹרִי!אֵל יַחֲלִיצֵךְ מִכָּל-צָרָה –אוֹתִי נָא בַל תַּעֲצֹרִי!חוּשׁוּ, אַחִים...שְׂאוּ נֵס צִיּוֹנָהאֶל עִירֵנוּ הַחֲמוּדָהכִּי עַל כַּנְפֵי יוֹנָהנַעֲלֶה הָרֵי יְהוּדָה!חוּשׁוּ, אַחִים... |

**נבנה ארצנו -** [**אברהם לוינסון**](http://shironet.mako.co.il/artist?prfid=1058&lang=1)
נבנה ארצנו, ארץ מולדת,
כי לנו, לנו ארץ זאת.
נבנה ארצנו, ארץ מולדת,
זה צו דמנו, זה צו הדורות.
נבנה ארצנו על אף כל מחריבינו
נבנה ארצנו בכח רצוננו.
קץ עבדות ממארת,
אש חרות בוערת,
הוד תקווה מזהרת
בנו יסעירו הדם,
צמאי חרות,
קוממיות,
נצעד בעוז לקראת שחרור העם.

נקום, נלכה יחד קדימה,
נוסיפה כח, עוז נגביר.
נקום, נלכה יחד קדימה,
תקות עם נצח דרכנו תאיר.
כולנו אנו, דגלי מחנה פוסע,
כולנו אנו, צלילי שיר דרור בוקע,
צליל מלב פצוע,
גיל בלתי ידוע,
שביל עוד לא קבוע
בנו יסעירו הדם.
ובצעד און
ובטחון
נצעד בעוז לקראת שחרור העם!

**יליד הארץ – אהוד מנור**

אבא שר אני לך,
על שיום אחד
קמת ותלך.
אמא זה השיר הוא לך,
על ימי לכתך
אחרי אבי לכאן.

שמש בא אל החלון,
ענף ירוק מלילה נעור,
וילד שפקח עיניו לשמש
כאן בארץ אל,
בצל כרמל,
ליד הנחל.

**ספר מקבים א',ט"ו**

תשובתו של שמעון החשמונאי לשליח אנטיוכוס השביעי שבא אליו בדרישות טריטוריאליות: **"לא ארץ נוכריה לקחנו ולא ברכוש זרים משלנו, כי אם נחלת אבותינו, אשר בידי אויבינו בעת מן העיתים בלא משפט נכבשה. ואנחנו כאשר הייתה לנו עת, הושיבונו נחלת אבותינו".**

**ש"י עגנון**

פועלי העלייה השנייה היהודים מתלוננים על מצבם הקשה בפני יצחק, עולה חדש. בא אחד מהם ומוכיח: מפני מה אתם מבעיתים אותו? אמר זה שדיבר בראשונה, שמא אידיליה של **ארץ ישראל** אחבר בשבילו? אמר לו, דבר זה מניח אני לפייטנים ולתיירים, ואני אשאל אתכם, כלום אתם בלבד נוטלים חלק ביסורים? והלוא יש כאן בני אדם שבאו לפנינו, שאם אנו באים לספר הצרות שהיו מצויות לבוא עליהם אין אנו מספיקים. באו לארץ ציה, מקום קדחת קשה וגדודי ליסטים וחוקים קשים ומושלים רעים. בנו להם בתים, באו פקידי המלך והרסום. זרעו, באו שכניהם ושלחו בעירם בקמה. הבריחום, הלכו לצעוק לפני השלטון שהיהודים התנפלו עליהם. ואם נשתייר קצת מן התבואה לא ידעו אם יזרעו אותה לשנה הבאה או ישחדו בה את הפקידים שלא יעוותו עליהם את הדינים. ומה שהצילו מידי אדם ניטל מהם בידי שמים. והם לא נתייאשו ועמדו בכל הצרות וקיימו את היישוב בייסוריהם והפכו מדברות של **ארץ ישראל** לבתים ולכרמים ולשדות. וכיון שהזכיר את יסוריהם סיפר גבורתם, וכיון שסיפר הוסיפו חבריו וסיפרו והוסיפו. כך ישבו וסיפרו סיפורים של פגעים וסיפורים של גבורה, על אותם שבשפלה ועל אותם שבהרים, על אותם שבחולות ועל אותם שבבצה, על אותם שאוכלים מתבואת שדיהם ועל אותם שהארץ אוכלת אותם. קטנה היא ארצנו ומה רבו צרותיה. והואיל וסיפרו על המושבות סיפרו על מייסדיהן. ובשעה שהיו מספרים תמיהים היו על עצמם שלא הרגישו עד עכשיו בגבורתם של אלו.

**חלק ג' – אהבת הארץ**

**תיקון חטא המרגלים – "וימאסו בארץ חמדה"**

**ספר חרדים לר' אליעזר אזכרי פרק נ"ט**

"וצריך כל איש ישראל לחבב את ארץ ישראל ולבא אליה מאפסי ארץ בתשוקה גדולה כבן אל חיק אמו, כי תחילת עווננו שנקבעה לנו בכייה לדורות יען מאסנו בה"

**אגרות ראי"ה אגרת צו**

"יסוד הגלות והשפלות הנמשך בעולם, בא רק ממה שאין מודיעים את (שבחה של) ארץ ישראל, את ערכה וחוכמתה, ואין מתקנים את חטא המרגלים שהוציאו דיבה על הארץ בתשובת המשקל: להגיד ולבשר בעולם כולו הודה והדרה, קדושתה וכבודה. והלוואי שנזכה אחרי כל ההפלגות כולן מצדנו, להביע אף חלק אחד מרבבה מחמדת ארץ חמדה ומהדרת אור תורתה ועילוי אור חכמתה ורוח הקודש המתנוסס בקרבה"

**ארץ הקדושה – רבי אברהם סלמה**

**הקשר לארץ ישראל – זאב וילנאי**

"אני מאמין שאין דרך טובה יותר

לחוש את הקשר לארץ ישראל

מאשר להלך בה לאורכה ולרוחבה

לחצות את עמקיה, להעפיל על פסגת הריה.

לסייר בשביליה- גם הנידחים ביותר.

רק כאשר אתה מסייר ברגל ברחבי הארץ,

מתבשם מנופה, ורואה במו עינייך...

את שרידיה הקדומים, ויישוביה החדשים,

אתה מרגיש את הקשר האמיתי לארץ ישראל

ואת היותך בן הארץ הזאת."

**ארץ מולדת – יהונתן גפן**

היה היה ילד קטן
אמרו לו ישנה ארץ
חלום של כל אדם
עם עץ בננות בכל גן
תפוזים מכל ברז
וכולם שם אחים
כולם ארץ מולדת

היה היה ילד קטן
אמרו לו ישנה ארץ
חלום של כל אדם
עם צל תמר על על שפת הים
ארץ של אור ושל שמש
גן עדן קטן וחם
ארץ מולדת

ולילה ויום הוא רק רצה לשמוע
ארץ חלום שאין כמוה
ארץ מולדת

**עוד לא תמו כל פלאייך** **-** [**יורם טהרלב**](http://shironet.mako.co.il/artist?prfid=513&lang=1)

ארצנו הקטנטונת, ארצנו היפה
מולדת בלי כותונת, מולדת יחפה
קבליני אל שירייך, כלה יפהפייה
פתחי לי שערייך אבוא בם אודה יה.

בצל עצי החורש, הרחק מאור חמה
יחדיו נכה פה שורש אל לב האדמה
אל מעיינות הזוהר, אל בארות התום
מולדת ללא תואר וצועני יתום.

עוד לא תמו כל פלאייך
עוד הזמר לו שט
עוד לבי מכה עם ליל
ולוחש לו בלאט:
את לי את האחת
את לי את, אם ובת
את לי את המעט
המעט שנותר.

נביאה בבגדינו את ריח הכפרים
בפעמון ליבנו יכו העדרים,
ישנה דממה רוגעת
וקרן אור יפה,
ולאורה נפסעה ברגל יחפה.

עוד לא תמו כל פלאייך...

ארץ הקדושה. יקרה חמודה. לתורה ותעודה. תקרא דרושה:

באמצע העולם. הוסד יסודתך. משמים סולם נצב לעמתך. מורה בשלמותך. כי את הנבחרת. פנה מיוקרת. ואבן הראשה:

ארץ הקדושה. יקרה חמודה. לתורה ותעודה. תקרא דרושה:

רמה על גבולי. תבל רב יקרך. בפז לא יסלה. ובספיר עפרך. גם מחכים אוירך. ומאירת עינים. בת ירושלים. בלבבות חרושה:

ארץ הקדושה. יקרה חמודה. לתורה ותעודה. תקרא דרושה:

הר המוריה מעונה. המקדש הנורא. לכסא שכינה. וארון התורה. ועבודה טהורה. ושלחן הפנים. לכפר עונים. מזבח נחושה:

ארץ הקדושה. יקרה חמודה. לתורה ותעודה. תקרא דרושה:

מקום הנבואה. ואורים ותומים. והאש הנורא. באה ממרומים. בארצות העמים. אין ערוך הדרך. ברוך שבחרך. לעמו ירושה:

ארץ הקדושה. יקרה חמודה. לתורה ותעודה. תקרא דרושה:

סנהדרי גדולה. לבני ישראל. כחצי העגולה. אצל ההראל. עין ראתה אל. תוכך אשרי חלקה. ארץ החשוקה. מאבות שלשה:

ארץ הקדושה. יקרה חמודה. לתורה ותעודה. תקרא דרושה:

לבבות יכאבו. עינים תבכינה. דמעות ישאבו. ידים תרפנה. יען כי נתונה. חמדתה לחרם. כסוכה בכרם. כמלונה במקשה:

ארץ הקדושה. יקרה חמודה. לתורה ותעודה. תקרא דרושה:

את רבת ברכות. בתו עם סגלה. בך יופי ומלכות. תפארת ותהלה. מאז הם בגולה. את רבת המהומה. כאשה שוממה. מכורה נטושה:

ארץ הקדושה. יקרה חמודה. לתורה ותעודה. תקרא דרושה:

מארבע הפאות. שרידי עדתך. עיניהם תלויות. אל אהבתך. עד יקים חרבותיך. אדון המתנשא. ואותך יעשה. בריאה חדשה:

ארץ הקדושה. יקרה חמודה. לתורה ותעודה. תקרא דרושה:

הומיה בהבל. עניה סוערה. עוד תהי בתבל. לעולם גבירה. לשם ולתפארת. לאורך ילכו. ובכן יתברכו. יחד איש ואשה:

**חלק ד' – גאולת הארץ**

**היחס הנכון והראוי לארץ ישראל.**

**רקע לתקופת בית המקדש השני**

**תקופת בית שני** היא התקופה ב[תולדות עם ישראל](http://he.wikipedia.org/wiki/%D7%AA%D7%95%D7%9C%D7%93%D7%95%D7%AA_%D7%A2%D7%9D_%D7%99%D7%A9%D7%A8%D7%90%D7%9C), אשר החלה בראשית [שיבת ציון](http://he.wikipedia.org/wiki/%D7%A9%D7%99%D7%91%D7%AA_%D7%A6%D7%99%D7%95%D7%9F) בשנת [538 לפנה"ס](http://he.wikipedia.org/wiki/538_%D7%9C%D7%A4%D7%A0%D7%94%22%D7%A1), והסתיימה בשנת [136](http://he.wikipedia.org/wiki/136), עם תום [מרד בר כוכבא](http://he.wikipedia.org/wiki/%D7%9E%D7%A8%D7%93_%D7%91%D7%A8_%D7%9B%D7%95%D7%9B%D7%91%D7%90), אשר הסתיים בתבוסה וחורבן היישוב היהודי ב[ארץ ישראל](http://he.wikipedia.org/wiki/%D7%90%D7%A8%D7%A5_%D7%99%D7%A9%D7%A8%D7%90%D7%9C) [והמקדש](http://he.wikipedia.org/wiki/%D7%91%D7%99%D7%AA_%D7%94%D7%9E%D7%A7%D7%93%D7%A9_%D7%94%D7%A9%D7%A0%D7%99).אורכה של התקופה היה 607 שנים.

תקופה זו הינה תקופה ייחודית בתולדות עם ישראל. במהלך התקופה חלו בעם ישראל התפתחויות דתיות ומדיניות שונות, ונוצרה יצירה תרבותית ודתית ענפה. בתקופה זו נחתם ה[תנ"ך](http://he.wikipedia.org/wiki/%D7%AA%D7%A0%22%D7%9A), נכתבו [הספרים החיצוניים](http://he.wikipedia.org/wiki/%D7%94%D7%A1%D7%A4%D7%A8%D7%99%D7%9D_%D7%94%D7%97%D7%99%D7%A6%D7%95%D7%A0%D7%99%D7%99%D7%9D) וכן [המגילות הגנוזות](http://he.wikipedia.org/wiki/%D7%94%D7%9E%D7%92%D7%99%D7%9C%D7%95%D7%AA_%D7%94%D7%92%D7%A0%D7%95%D7%96%D7%95%D7%AA), והחל התהליך הארוך של יצירת קובצי הדינים וההלכות הכלולים ב[תורה שבעל פה](http://he.wikipedia.org/wiki/%D7%AA%D7%95%D7%A8%D7%94_%D7%A9%D7%91%D7%A2%D7%9C_%D7%A4%D7%94), אשר הפכו לימים ל[משנה](http://he.wikipedia.org/wiki/%D7%9E%D7%A9%D7%A0%D7%94) ול[תלמוד](http://he.wikipedia.org/wiki/%D7%AA%D7%9C%D7%9E%D7%95%D7%93). סדרי ה[תפילה](http://he.wikipedia.org/wiki/%D7%AA%D7%A4%D7%99%D7%9C%D7%94_%28%D7%99%D7%94%D7%93%D7%95%D7%AA%29) החלו להתגבש, והזהות היהודית כפי שאנו מכירים אותה היום החלה ללבוש את הצורה המוכרת לנו.

במהלך רוב תקופה זו היה [בית המקדש](http://he.wikipedia.org/wiki/%D7%91%D7%99%D7%AA_%D7%94%D7%9E%D7%A7%D7%93%D7%A9) ב[ירושלים](http://he.wikipedia.org/wiki/%D7%99%D7%A8%D7%95%D7%A9%D7%9C%D7%99%D7%9D) למרכזו הרוחני והדתי של עם ישראל, במהלך התקופה נבנה בית המקדש בימי [זרובבל](http://he.wikipedia.org/wiki/%D7%96%D7%A8%D7%95%D7%91%D7%91%D7%9C), הפך להיכל מרהיב בידי [הורדוס](http://he.wikipedia.org/wiki/%D7%94%D7%95%D7%A8%D7%93%D7%95%D7%A1) ונחרב בידי [טיטוס](http://he.wikipedia.org/wiki/%D7%98%D7%99%D7%98%D7%95%D7%A1).

במהלך התקופה היה עם ישראל עצמאי בארצו אך לתקופה קצרה, היא [תקופת החשמונאים](http://he.wikipedia.org/wiki/%D7%AA%D7%A7%D7%95%D7%A4%D7%AA_%D7%94%D7%97%D7%A9%D7%9E%D7%95%D7%A0%D7%90%D7%99%D7%9D). רובה של התקופה היה העם משועבד לאימפריות אזוריות שונות - [האימפריה הפרסית](http://he.wikipedia.org/wiki/%D7%94%D7%90%D7%99%D7%9E%D7%A4%D7%A8%D7%99%D7%94_%D7%94%D7%A4%D7%A8%D7%A1%D7%99%D7%AA), [מצרים התלמיית](http://he.wikipedia.org/wiki/%D7%9E%D7%A6%D7%A8%D7%99%D7%9D_%D7%94%D7%AA%D7%9C%D7%9E%D7%99%D7%99%D7%AA), [הממלכה הסלאוקית](http://he.wikipedia.org/wiki/%D7%94%D7%9E%D7%9E%D7%9C%D7%9B%D7%94_%D7%94%D7%A1%D7%9C%D7%90%D7%95%D7%A7%D7%99%D7%AA), ו[האימפריה הרומית](http://he.wikipedia.org/wiki/%D7%94%D7%90%D7%99%D7%9E%D7%A4%D7%A8%D7%99%D7%94_%D7%94%D7%A8%D7%95%D7%9E%D7%99%D7%AA). במהלך כל התקופה עמד עם ישראל, אשר החזיק ב[מונותאיזם](http://he.wikipedia.org/wiki/%D7%9E%D7%95%D7%A0%D7%95%D7%AA%D7%90%D7%99%D7%96%D7%9D) – אמונה באל אחד אל מול תרבויות [פגאניות](http://he.wikipedia.org/wiki/%D7%A4%D7%92%D7%90%D7%A0%D7%99%D7%96%D7%9D) שליטות, אשר ביקשו להטמיע אותו בקרבן, ובמיוחד ה[הלניזם](http://he.wikipedia.org/wiki/%D7%94%D7%9C%D7%A0%D7%99%D7%96%D7%9D). דבקות העם באמונתו ורצונם של רבים בעצמאות מדינית, יצרו חיכוך מתמיד עם האימפריות השליטות, ועם תושבי הארץ שאינם יהודים. ארבעת העימותים הגדולים בין יהודים לבין שלטונות זרים בארץ ישראל הם: [מרד החשמונאים](http://he.wikipedia.org/wiki/%D7%9E%D7%A8%D7%93_%D7%94%D7%97%D7%A9%D7%9E%D7%95%D7%A0%D7%90%D7%99%D7%9D), [המרד הגדול](http://he.wikipedia.org/wiki/%D7%94%D7%9E%D7%A8%D7%93_%D7%94%D7%92%D7%93%D7%95%D7%9C) , [מרד התפוצות](http://he.wikipedia.org/wiki/%D7%9E%D7%A8%D7%93_%D7%94%D7%AA%D7%A4%D7%95%D7%A6%D7%95%D7%AA), ו[מרד בר כוכבא](http://he.wikipedia.org/wiki/%D7%9E%D7%A8%D7%93_%D7%91%D7%A8_%D7%9B%D7%95%D7%9B%D7%91%D7%90); שלושת האחרונים נוהלו מול [האימפריה הרומית](http://he.wikipedia.org/wiki/%D7%94%D7%90%D7%99%D7%9E%D7%A4%D7%A8%D7%99%D7%94_%D7%94%D7%A8%D7%95%D7%9E%D7%99%D7%AA), וסופם היה חורבן היישוב היהודי, יציאה לגלות ואובדן העצמאות.

מאפייניה של התקופה, אשר מייחדים אותה מכל התקופות האחרות בתולדות עם ישראל, הם חברה חקלאית שרובה ישב בכפרים; יצירה ספרותית, שכללה את עריכת ה[תנ"ך](http://he.wikipedia.org/wiki/%D7%AA%D7%A0%22%D7%9A), ה[משנה](http://he.wikipedia.org/wiki/%D7%9E%D7%A9%D7%A0%D7%94), [מגילות ים המלח](http://he.wikipedia.org/wiki/%D7%9E%D7%92%D7%99%D7%9C%D7%95%D7%AA_%D7%99%D7%9D_%D7%94%D7%9E%D7%9C%D7%97) וכתבים נוספים שרובם אבדו; תפיסת ירושלים ובית המקדש הפעיל שבה כמרכז חיי האומה; וזאת במקביל לקיומן המשגשג של קהילות יהודיות בתפוצות, הגדולה שבהם בבבל, שבינה לבין היהודים בארץ ישראל התנהלו קשרים ענפים.

**ש"י עגנון בנאומו בעת קבלת פרס נובל לספרות**

"מתוך קטסטרופה היסטורית שהחריב [טיטוס](http://he.wikipedia.org/wiki/%D7%98%D7%99%D7%98%D7%95%D7%A1) מלך רומי את ירושלים וגלה ישראל מארצו נולדתי אני באחת מערי הגולה. אבל בכל עת תמיד דומה הייתי עלי כמי שנולד בירושלים. בחלום בחזון לילה ראיתי את עצמי עומד עם אחי הלווים בבית המקדש כשאני שר עמהם שירי [דוד](http://he.wikipedia.org/wiki/%D7%93%D7%95%D7%93) מלך ישראל. נעימות שכאלה לא שמעה כל אוזן מיום שחרבה עירנו והלך עמה בגולה, חושד אני את המלאכים הממונים על היכל השירה שמיראתם שאשיר בהקיץ מה ששרתי בחלום השכיחוני ביום מה ששרתי בלילה, שאם אחי בני עמי שומעים לא היו יכולים לעמוד בצערם מחמת אותה הטובה שאבדה לה. כדי לפייס אותי על שנטלו ממני לשיר בפה נתנו לי לעשות שירים בכתב."

**אורות התחיה מ"ד / הראי"ה קוק**

מקובלים אנו שמרידה רוחנית תהיה בארץ ישראל ובישראל, בפרק שהתחלת תחית האומה תתעורר לבא. השלוה הגשמית שתבא לחלק מהאומה, אשר ידמו שכבר באו למטרתם כולה, תקטין את הנשמה, ויבאו ימים אשר תאמר אין בהם חפץ. השאיפה לאידיאלים נשאים וקדושים תחדל, וממילא ירד הרוח וישקע, עד אשר יבא סער ויהפך מהפכה, ויראה אז בעליל כי חוסן ישראל הוא בקודש עולמים, באור ד' ובתורתו, בחשק האורה הרוחנית, שהיא הגבורה הגמורה המנצחת את כל העולמים וכל כחותיהם. הצורך למרידה זו, היא הנטיה לצד החמריות, שמוכרחת להולד בכללות האומה בצורה תקיפה אחר אשר עברו פרקי שנים רבות, שנאפסו לגמרי מכלל האומה הצורך והאפשרות להתעסקות חמרית, וזאת הנטיה כשתולד תדרך בזעם ותחולל סופות, והם הם חבלי משיח אשר יבסמו את העולם כולו ע"י מכאוביהם.

**פירוש הרש"ר הירש לבמדבר כ"ה ג'**

שלום הוא נכס יקר ואדם חייב להקריב לו את הכל, את כל זכויותיהם של אחרים ולעולם אל יקריב לו את זכויות הטוב והאמת האלוקית.

שלום אמת בין הבריות תלוי בשלום כולם עם ה'.

מי שמעז להיאבק עם אויבי הטוב והאמת האלוקית, הרי בעצם מאבקו זה הוא מלוחמי ברית השלום בארץ.

מי שכובש פניו בקרקע למען השלום המדומה עם הבריות ומניח להם לעורר מדנים עם ה', הרי בעצם אהבת השלום שלו הוא נעשה חבר לאויבי ברית השלום בארץ.

**אולם עד שאנו מתאבקים על זכויותינו עם השלטון הזר, והנה בבוקר לא עבות אחד, יצא אותו השלטון מן הארץ.**

**גז חיש ויעבור, והנה קמה ונצבה מדינת ישראל בעזרת צור ישראל גואלו ומושיענו**

**הרב הרצוג, שנה לאחר קום המדינה בפני ועידת המזרחי**

**אנחנו הרבנות הראשית לארץ ישראל, ראינו במדינה את ראשית צמיחת גאולת ישראל, לאמר, האתחלתא דגאולה, וכך קבענו בתפילת ההודיה הידועה.**

**אנו לא עשינו שום חשבונות, שום חישובים פוליטיים משלנו.**

**האמונה הנטועה בליבנו עמוק עמוק כי אחרי השואה הגיע זמן הגאולה להתקרב ומסירותנו "מעומקא דליבא" לעם ישראל ולארץ ישראל, הן הן שיצרו, והן הן שעצבו את עמדתנו.**

**דבר זה היה פשוט בעינינו בתכלית הפשטות.**

**מיד כשתקום מדינת ישראל, ייעשה בוודאי צעד גדול היסטורי בכיוון של מילוי דבר ה' ביד נביאו "ואשיבה שופטייך כבראשונה ויועצייך כבתחילה"**

**ברגע שנוצרה המדינה היינו כחולמים.**

**ראינו בחלומנו- חזוננו, ממשלת ישראל הזמנית נפגשת עם הרבנות הראשית לארץ ישראל, סמכות התורה העליונה במדינה ואומרת לה:**

**רבותינו תקנונו בעצה טובה על פי התורה, בקשר למשפט שהוא מעמודי התווך בכל מדינה הראויה לשמה.**

**מדינתנו דמוקרטית תהא, ומוכרחת היא להיות דמוקרטית.**

**רצוננו- שאיפתנו שהיא תהא דמוקרטית ברוח הישראלית המקורית, ברוח של "ואהבת לרעך כמוך" ו"צדק צדק תרדוף".**

**אין זה הכוון שלנו שהדמוקרטיה שלנו תהא חיקוי גמור, מעשה קוף, משועבדת ברוחה אל הדמוקרטיות של הגויים.**

**רצוננו לקבל השראה והדרכה ממעין החיים שלנו, ממקור ישראל.**

**אך הנה לפנינו בעיות קשות, בקשר לשיקום המשפט על פי תורת ישראל. בבקשה לעיין, לדון ולהורות.**

**מתוך ציונות וארץ ישראל – זאב ז'בוטינסקי**

אמונתנו בארץ ישראל אינה עניין שברגש עיוור, מיסטי למחצה, אלא מסקנה הנובעת מתוך חקירה בלתי משוחדת של מהות תולדותינו.

**פה בארץ אבות – ישראל דושמן**

פה בארץ חמדת אבות
תתגשמנה כל התקוות
פה נחיה ופה ניצור,
חיי אושר חיי דרור.
פה תהא השכינה שורה
פה תפרח גם שפת התורה.

נירו ניר ניר ניר
שירו שיר שיר שיר
גילו גיל גיל גיל
כבר הנצו ניצנים.

נירו ניר ניר ניר
שירו שיר שיר שיר
גילו גיל גיל גיל
עוד יבואו זרעונים.

**האמונה /** [**הראי"ה קוק**](http://he.wikipedia.org/wiki/%D7%94%D7%A8%D7%90%D7%99%22%D7%94_%D7%A7%D7%95%D7%A7)

לָעַד חַיָּה בִּלְבָבֵנוּ הָאֱמוּנָה הַנֶּאֱמָנָה,

לָשׁוּב לְאֶרֶץ קָדְשֵׁנוּ עִיר בָּהּ דָּוִד חָנָה.

שָׁמָּה נַעֲמֹד לְגוֹרָלֵנוּ אַב הָמוֹן קָנָה,

שָׁמָּה נִחְיֶה אֶת חַיֵּינוּ חַיֵּי עֲדַת מִי מָנָה.

שָׁמָּה נַעֲבֹד אֱלֹקֵינוּ בְּחֶדְוָה בְּגִילָה וּבִרְנָנָה,

שָׁמָּה נַעֲלֶה לִרְגָלֵינוּ שָׁלֹשׁ פְּעָמִים בַּשָּׁנָה.

תּוֹרַת חַיִּים חֶמְדָּתֵנוּ מִפִּי עֶלְיוֹן נִתָּנָה,

נֶצַח הִיא נַחֲלָתֵנוּ מִמִּדְבָּר מַתָּנָה.